**คำนำ**

ตามระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น

ฉบับที่ 3 พ.ศ.2561 ข้อ 13 “การรายงานผลและเสนอความเห็นซึ่งได้จากการติดตามและประเมินผลแผนพัฒนาต่อผู้บริหารท้องถิ่นเพื่อให้ผู้บริหารท้องถิ่นเสนอต่อสภาท้องถิ่น และคณะกรรมการพัฒนาท้องถิ่น พร้อมทั้งประกาศผลการติดตามและประเมินผลแผนพัฒนาให้ประชาชนทราบในที่เปิดเผยภายในสิบห้าวันนับแต่วันรายงานผล และเสนอความเห็นดังกล่าว และต้องปิดประกาศไว้เป็นระยะเวลาไม่น้อยกว่าสามสิบวันโดยอย่างน้อยปีละสองครั้ง ภายในเดือนเมษายน และภายในเดือนตุลาคมของทุกปี เพื่อเสนอผู้บริหารใช้เป็นข้อมูลในการประกอบการตัดสินใจว่าควรมีการ แก้ไข ปรับปรุง หรือเพิ่มเติมแนวทางพัฒนาในส่วนใดบ้าง สมาชิกสภาเทศบาลตำบลโคกสะอาด ตลอดจนประชาชนได้รับทราบข้อมูลต่างๆ ของเทศบาลตำบลโคกสะอาด ว่าเป็นไปตามเป้าหมายหรือแผนงานที่ระบุไว้หรือไม่อย่างไร และเพื่อให้การบริหารงานของเทศบาลตำบลโคกสะอาด สอดคล้องกับแนวนโยบายของรัฐบาล

 คณะกรรมการติดตามและประเมินผลแผนพัฒนาเทศบาลตำบลโคกสะอาด หวังว่ารายงานการติดตามและประเมินผลแผนพัฒนาของเทศบาลตำบลโคกสะอาด ประจำปี พ.ศ.2566 ฉบับนี้ จะเป็นประโยชน์ต่อการดำเนินโครงการต่างๆ ของเทศบาลตำบลโคกสะอาด และเพื่อเพิ่มขีดความสามารถในการปฏิบัติงานได้อย่างมีประสิทธิภาพยิ่งขึ้น ก่อให้เกิดประโยชน์สูงสุดต่อประชาชน สังคม ประเทศชาติโดยรวมต่อไป

🙡🙡🙡🙡🙡🙡🙡🙡🙡🙡🙡🙡

คณะกรรมการติดตามและประเมินผล

แผนพัฒนาเทศบาลตำบลโคกสะอาด

**สารบัญ**

 **หน้า**

**ส่วนที่ 1** บทนำ 1

**ส่วนที่ 2** วิสัยทัศน์ พันธกิจ จุดมุ่งหมายและแนวทางการพัฒนา 8

**ส่วนที่ 3** การติดตามและประเมินผลการดำเนินงานแผนพัฒนาเทศบาลตำบลโคกสะอาด 10

 การกำกับการจัดทำแผนพัฒนา

 ผลการดำเนินการตามแผนพัฒนา

**ภาคผนวก**

* คำสั่งแต่งตั้งคณะกรรมการติดตามและประเมินผลแผนพัฒนาท้องถิ่นเทศบาลตำบลโคกสะอาด

 **ส่วนที่ 1**

**การ**

**บทนำ**

 การจัดทำแผนพัฒนาท้องถิ่น เป็นบทบาทและอำนาจหน้าที่ที่สำคัญประการหนึ่งขององค์กรปกครองส่วนท้องถิ่น ในการขับเคลื่อนให้เกิดการพัฒนาในด้านต่างๆ ตามอำนาจหน้าที่ ทั้งด้านโครงสร้างพื้นฐาน ด้านงานส่งเสริมคุณภาพชีวิต ด้านการจัดระเบียบชุมชน/สังคม และการรักษาความสงบเรียบร้อย ด้านการวางแผน การส่งเสริมการลงทุนพาณิชกรรม และการท่องเที่ยว ด้านการบริหารจัดการ และการอนุรักษ์ทรัพยากรธรรมชาติ สิ่งแวดล้อม และด้านศิลปวัฒนธรรม จารีตประเพณี และภูมิปัญญาท้องถิ่น ทั้งนี้เป็นไปตามพระราชบัญญัติเทศบาล พ.ศ. 2496 และแก้ไขเพิ่มเติมถึง ฉบับที่ 13 พ.ศ. 2552 มาตรา 50 วรรคสอง “การปฏิบัติงานตามอำนาจหน้าที่ของเทศบาลต้องเป็นไปเพื่อประโยชน์สุขของประชาชนโดยใช้วิธีการบริหารกิจการบ้านเมืองที่ดี และให้คำนึงถึงการมีส่วนร่วมของประชาชนในการจัดทำแผนพัฒนาเทศบาล การจัดทำงบประมาณ การจัดซื้อจัดจ้าง การตรวจสอบ การประเมินผลการปฏิบัติงาน และการเปิดเผยข้อมูลข่าวสาร ทั้งนี้ ให้เป็นไปตามกฎหมายระเบียบ ข้อบังคับว่าด้วยการนั้นและหลักเกณฑ์และวิธีการที่กระทรวงมหาดไทยกำหนด” แม้ว่าองค์กรปกครองส่วนท้องถิ่นจะมีอำนาจหน้าที่เพิ่มมากขึ้น แต่องค์กรปกครองส่วนท้องถิ่นส่วนใหญ่ยังคงมีทรัพยากรจำกัด ทั้งทรัพยากรบุคคล งบประมาณ และวัสดุอุปกรณ์ เพื่อให้การดำเนินงานขององค์กรเป็นไปอย่างมีประสิทธิภาพและประสิทธิผลมีความโปร่งใส และเกิดประโยชน์สูงสุดแก่ท้องถิ่นของตน **การจัดทำแผนพัฒนาท้องถิ่น** จึงเป็นเครื่องมือที่สำคัญประการหนึ่งที่จะให้องค์กรปกครองส่วนท้องถิ่นสามารถดำเนินงานได้ตามเป้าหมายที่วางไว้

การติดตามและประเมินผลแผนเป็นเครื่องมือสำคัญในการทดสอบการดำเนินงานตามภารกิจขององค์กรปกครองส่วนท้องถิ่นว่าดำเนินการได้ตามเป้าหมายที่กำหนดไว้หรือไม่ ทำให้ทราบและกำหนดทิศทางการพัฒนาได้อย่างเป็นรูปธรรม และเกิดความชัดเจนของแผนพัฒนา โครงการ กิจกรรมต่างๆ ซึ่งอาจเกิดจากองค์กร บุคลากร สภาพพื้นที่และผู้มีส่วนเกี่ยวข้องเพื่อนำไปสู่การปรับปรุงแผนงานให้เกิดความสอดคล้องกับสภาพแวดล้อมในสังคมภายใต้ความต้องการและความพึงพอใจของประชาชนและนำไปสู่การวางแผนการพัฒนาในปีต่อๆไป พร้อมการปรับปรุงและเร่งรีบดำเนินการสิ่งเหล่านี้จะถูกค้นพบเพื่อให้เกิดการพัฒนาท้องถิ่น โดยการติดตามและประเมินผลซึ่งส่งผลให้เกิดกระบวนการพัฒนาท้องถิ่นอย่างเข้มแข็งและมีความยั่งยืน เป็นไปตามเป้าประสงค์ที่ตั้งไว้ได้อย่างดียิ่ง

**ประโยชน์ของการติดตามและประเมินผล**

1) ทำรู้ว่าการนำนโยบายไปปฏิบัติมีสมรรถภาพในการจัดการและบริหารมากน้อยเพียงใด เพื่อปรับปรุงประสิทธิภาพการจัดการและการบริหาร

2) เห็นจุดสำคัญที่จะต้องปรับปรุงแก้ไขอย่างชัดเจน ทั้งวัตถุประสงค์ของแผนงาน ขั้นตอนการปฏิบัติ ทรัพยากรที่ต้องใช้ ช่วงเวลาที่จะต้องกระทำให้เสร็จ ซึ่งจะทำให้แผนงานมีความเหมาะสมต่อการนำไปปฏิบัติ ให้บรรลุวัตถุประสงค์อย่างมีประสิทธิภาพยิ่งขึ้น

3) ทำให้ทราบว่าจะต้องเปลี่ยนแปลงโครงการอย่างไรบ้างให้เหมาะสม ระดับการเปลี่ยนแปลงมากน้อย แค่ไหน การเปลี่ยนแปลงจะก่อให้เกิดผลกระทบอะไรบ้าง อาทิ เช่น การเปลี่ยนแปลงวัตถุประสงค์บางส่วน การเปลี่ยนแนวทางการปฏิบัติ หรือการเปลี่ยนแปลงหน่วยงานที่รับผิดชอบการนำโครงกาไปปฏิบัติ เป็นต้น

4) ทำให้ทราบว่ามาตรการหรือกิจกรรมที่ใช้อยู่มีข้อบกพร่องอะไรบ้าง ข้อบกพร้องดังกล่าวเกิดจากสาเหตุอะไร เพื่อนำมาประมวลผลเพื่อแสวงหาแนวทางแก้ไขปรับปรุงมาตรการใหม่ให้เหมาะสมต่อการนำไปปฏิบัติให้บรรลุวัตถุประสงค์ยิ่งขึ้น

5) ทำให้ทราบว่าขั้นตอนใดบ้างที่มีปัญหาอุปสรรค และปัญหาอุปสรรคเหล่านั้นเกิดจากสาเหตุอะไร เมื่อทราบข้อมูลทั้งหมด การประเมินผลจะเป็นเครื่องมือสำคัญในการปรับปรุงขั้นตอนการทำงานของแผนงานให้มีความกระจ่างชัด เพื่อขจัดปัญหาอุปสรรคที่เกิดขึ้นในแต่ละขั้นตอนให้หมดไป

6) ทำให้ทราบว่าแผนงานที่นำไปปฏิบัติมีจุดแข็ง (stregths) และจุดอ่อน (weaknesses) อะไรบ้าง และจุดอ่อนที่พบเกิดจากสาเหตุอะไรและจะแก้ไขได้อย่างไร เมื่อได้ทำการวิเคราะห์ข้อมูลครบถ้วนแล้ว ผลการวิเคราะห์จะนำไปสู่การพัฒนาแผนงานให้มีความเหมาะสม และมีประสิทธิภาพยิ่งขึ้น

7) ทำให้ผู้ให้การสนับสนุนการนำโครงการไปปฏิบัติและผู้สนับสนุนการประเมินผลทราบผลของการนำนโยบายไปปฏิบัติบรรลุวัตถุประสงค์เพียงใด มีปัญหาอุปสรรคที่จะต้องปรับปรุงแก้ไขโครงการหรือไม่ *(ผู้สนับสนุนทางการเงินมี 2 ส่วน คือ ส่วนแรก คือ ผู้สนับสนุนการเงินแก่โครงการ เพื่อให้การนำโครงการไปปฏิบัติประสบผลสำเร็จ และส่วนที่สอง คือ ผู้ให้การสนับสนุนทางการเงินเพื่อทำการประเมินผลโครงการ ทั้งผู้ให้การสนับสนุนการนำโครงการไปปฏิบัติและผู้สนับสนุนทางการเงิน เพื่อทำการประเมินผลต่างๆ)*

8) การประเมินจะชี้ให้เห็นว่าแนวความคิดริเริ่มใหม่ในการแก้ไขปัญหาของท้องถิ่นประสบความสำเร็จตามวัตถุประสงค์ที่กำหนดไว้เพียงใด มีปัญหาและอุปสรรคในการดำเนินงานอย่างไรบ้าง และปัญหาอุปสรรคเหล่านี้ได้ผลเพียงใด และหรือจะต้องปรับปรุงในส่วนใดบ้าง

9) การประเมินจะทำให้เกิดความกระจ่างชัดว่าโครงการใดที่นำไปปฏิบัติแล้วได้ผลดีสมควรจะขยายโครงการให้ครอบคลุมกว้างขวางยิ่งขึ้นหรือโครงการใดมีปัญหาอุปสรรคมากและไม่สอดคล้องกับการแก้ไขปัญหาของสังคมควรจะยุติโครงการเสียเพื่อลดความสูญเสียให้น้อยลง หรือในกรณีที่มีโครงการทีมีลักษณะแข่งขันกันการประเมินผลจะทำให้ทราบว่าโครงการใดมีประสิทธิภาพในการแก้ไขปัญหาของสาธารณชนสมควรสนับสนุนให้ดำเนินการต่อไป ส่วนโครงการที่ไม่ประสบความสำเร็จ หรือให้ผลตอบแทนน้อยกว่ามาก ก็ควรยกเลิกทิ้งเสีย

**ขั้นตอนการติดตามและประเมินผล**

**ขั้นตอนที่ 1** แต่งตั้งคณะกรรมการติดตามและประเมินผลแผนพัฒนาท้องถิ่น ตามระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. 2548 ข้อ 28 ดังนี้

ให้ผู้บริหารท้องถิ่นแต่งตั้งคณะกรรมการติดตามและประเมินผลแผนพัฒนาท้องถิ่น ประกอบด้วย

1) สมาชิกสภาท้องถิ่นที่สภาท้องถิ่นคัดเลือกจำนวนสามคน

2) ผู้แทนประชาคมท้องถิ่นที่ประชาคมท้องถิ่นคัดเลือกจำนวนสองคน

3) ผู้แทนหน่วยงานที่เกี่ยวข้องที่ผู้บริหารท้องถิ่นคัดเลือกจำนวนสองคน

4) หัวหน้าส่วนการบริหารที่คัดเลือกกันเองจำนวนสองคน

5) ผู้ทรงคุณวุฒิที่ผู้บริหารท้องถิ่นคัดเลือกจำนวนสองคน

โดยให้คณะกรรมการเลือกกรรมการหนึ่งคนทำหน้าที่ประธานคณะกรรมการและกรรมการอีกหนึ่งคนทำหน้าที่เลขานุการของคณะกรรมการ

กรรมการตามข้อ 28 ให้มีวาระอยู่ในตำแหน่งคราวละสองปีและอาจได้รับการคัดเลือกอีกได้

**ขั้นตอนที่** 2 คณะกรรมการติดตามแลประเมินผลแผนพัฒนาท้องถิ่น กำหนดแนวทาง วิธีการในการติดตามและประเมินผลแผนพัฒนา ตามระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครอง ส่วนท้องถิ่น พ.ศ. 2548 ข้อ 29 (1)

**ขั้นตอนที่** 3 คณะกรรมการติดตามแลประเมินผลแผนพัฒนาท้องถิ่น ดำเนินการติดตามและประเมนผลแผนพัฒนา ตามระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น ฉบับที่ 3 พ.ศ. 2561

 **ขั้นตอนที่** 4 คณะกรรมการติดตามและประเมินผลแผนพัฒนาท้องถิ่นรายงานผลและเสนอความเห็นซึ่งได้จากการติดตามและประเมินผลแผนพัฒนาต่อผู้บริหารท้องถิ่น เพื่อให้ผู้บริหารท้องถิ่นเสนอต่อสภาท้องถิ่น และคณะกรรมการพัฒนาท้องถิ่น พร้อมทั้งประกาศผลการติดตามและประเมินผลแผนพัฒนาให้ประชาชนในท้องถิ่นทราบในที่เปิดเผยภายในสิบห้าวันนับแต่วันรายงานผลและเสนอความเห็นดังกล่าวและต้องปิดประกาศไว้เป็นระยะเวลาไม่น้อยกว่าสามสิบวันโดยอย่างน้อยปีละหนึ่งครั้งภายในเดือนธันวาคมของทุกปี ตามระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น (ฉบับที่ 3) พ.ศ. 2561 ข้อ 12 (3)

**ขั้นตอนที่ 5** ผู้บริหารท้องถิ่นเสนอผลการติดตามและประเมินผลต่อสภาท้องถิ่น และคณะกรรมการพัฒนาท้องถิ่น พร้อมกันประกาศผลการติดตามและประเมินผลแผนพัฒนาให้ประชาชนในท้องถิ่นทราบในที่เปิดเผยภายในสิบห้าวันนับแต่วันที่ผู้บริหารท้องถิ่นเสนอผลการติดตามและประเมินผลดังกล่าวและต้องปิดประกาศโดยเปิดเผย ไม่น้อยกว่าสามสิบวัน ภายในเดือนธันวาคมของทุกปี ตามระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น (ฉบับที่ 3) พ.ศ.2561 ข้อ 13 (5)

**ขั้นตอนการดำเนินการติดตามและประเมินผลแผนพัฒนา**

**คณะกรรมการติดตามและประเมินผลแผนพัฒนาท้องถิ่น**

**กำหนดแนวทาง วิธีการในการติดตามและประเมินผลแผนพัฒนา**

**ดำเนินการติดตามและประเมินผลแผนพัฒนา**

**รายงานผลและเสนอความเห็น ซึ่งได้จากการติดตามและประเมินผลแผนพัฒนาต่อผู้บริหารท้องถิ่น**

**ผู้บริหารท้องถิ่นเสนอต่อสภาท้องถิ่นคณะกรรมการพัฒนาท้องถิ่น**

 **ประกาศผลการติดตามและประเมินผลแผนพัฒนาให้ประชาชนในท้องถิ่นทราบในที่เปิดเผยภายในสิบห้าวันนับแต่วันที่ผู้บริหารท้องถิ่นเสนอผลการติดตามและประเมินผลดังกล่าวและต้องปิดประกาศโดยเปิดเผยไม่น้อยกว่าสามสิบวัน โดยอย่างน้อยปีหนึ่งครั้งภายในเดือนธันวาคมของทุกปี**

**กรอบและแนวทางในการติดตามและประเมินผล**

คณะกรรมการติดตามและประเมินผลแผนพัฒนาเทศบาลตำบลโคกสะอาด ได้กำหนดกรอบและแนวทาง ในการติดตามและประเมินผลแผนพัฒนาของเทศบาลตำบลโคกสะอาด โดยอาศัยหนังสือกระทรวงมหาดไทยและคู่มือของกรมส่งเสริมการปกครองท้องถิ่น ดังนี้

- หนังสือกระทรวงมหาดไทย ด่วนที่สุด ที่ มท 0810.2/ว 0600 ลงวันที่ 29 มกราคม 2559 เรื่อง แนวทางและหลักเกณฑ์การจัดทำและประสานแผนพัฒนาท้องถิ่นขององค์กรปกครองส่วนท้องถิ่น

- หนังสือกระทรวงมหาดไทย ด่วนที่สุด ที่ มท 0810.3/ว 5797 ลงวันที่ 10 ตุลาคม 2559 เรื่อง ซักซ้อมแนวทางการจัดทำและประสานแผนพัฒนาท้องถิ่นสี่ปี (พ.ศ. 2561 – 2564) ตามระเบียบกระทรวงมหาดไทย ว่าด้วยการจัดทำแผนขององค์กรปกครองส่วนท้องถิ่น (ฉบับที่ 2) พ.ศ. 2559

- หนังสือกระทรวงมหาดไทย ด่วนที่สุด ที่ มท 0810.3/ว 6046 ลงวันที่ 19 ตุลาคม 2561 เรื่อง ซักซ้อมแนวทางการจัดทำแผนพัฒนาท้องถิ่นขององค์กรปกครองส่วนท้องถิ่น ตามระเบียบกระทรวงมหาดไทย ว่าด้วยการจัดทำแผนขององค์กรปกครองส่วนท้องถิ่น พ.ศ. 2548 แก้ไขเพิ่มเติมถึง (ฉบับที่ 3) พ.ศ. 2561

- คู่มือการติดตามและประเมินผลการจัดทำและแปลงแผนไปสู่การปฏิบัติขององค์กรปกครองส่วนท้องถิ่น (โดยกรมส่งเสริมการปกครองท้องถิ่นร่วมกับมหาวิทยาลัยธรรมศาสตร์)

ตามหนังสือกระทรวงมหาดไทยและคู่มือดังกล่าว คณะกรรมการจึงได้กำหนดกรอบและแนวทางในหารติดตามและประเมินผล ดังนี้

 **(1) กรอบเวลา (time & timeframe)**

 การดำเนินโครงการเป็นไปตามห้วงเวลาที่กำหนดเอาไว้ในแผนการดำเนินงานหรือไม่ และเป็นห้วงเวลาที่ดำเนินการเหมาะสมต่อถูกต้องหรือไม่ มีความล่าช้าเกิดขึ้นหรือไม่

**(2) ความสอดคล้อง (relevance)**

มีความสอดคล้องกับแผนพัฒนาเศรษฐกิจและสังคมแห่งชาติ แผนการบริหารราชการแผ่นดิน ยุทธศาสตร์ประเทศ ค่านิยมหลักของคนไทย นโยบายของรัฐบาล ยุทธศาสตร์และนโยบายของคณะรักษาความสงบแห่งชาติ (คสช.) ยุทธศาสตร์การพัฒนากลุ่มจังหวัด ยุทธศาสตร์การพัฒนาจังหวัด ยุทธศาสตร์การพัฒนาองค์กรปกครองส่วนท้องถิ่นในเขตจังหวัด แผนพัฒนาอำเภอ แผนพัฒนาตำบล แผนชุมชน แผนเศรษฐกิจพอเพียงท้องถิ่น (ด้านการเกษตรและแหล่งน้ำ) วิสัยทัศน์ พันธกิจ จุดมุ่งหมายเพื่อการพัฒนา แนวทางการการพัฒนา นโยบายผู้บริหาร รวมทั้งปัญหาความต้องการของประชาคมและชุมชน

**(3) ความพอเพียง**

 การบรรจุโครงการในแผนพัฒนาเป็นโครงการที่มีความจำเป็นต่อประชาชนในชุมชนสามารถแก้ไขปัญหาที่เกิดขึ้นได้ในชุมชน และสามารถดำเนินการได้ตามอำนาจหน้าที่ของท้องถิ่น โดยคำนึงถึงงบประมาณของท้องถิ่น

**(4) ความก้าวหน้า**

พิจารณาถึงความก้าวหน้าในอนาคตของท้องถิ่น โดยพิจารณา

**ยุทธศาสตร์การพัฒนาโครงสร้างพื้นฐาน** (การพัฒนาด้านการคมนาคม โครงสร้างพื้นฐาน

สาธารณูปโภค สาธารณูปการ การใช้กฎหมายควบคุมอาคาร การวางผังเมือง)

**ยุทธศาสตร์การพัฒนาคนและสังคม** (การพัฒนาคุณภาพการศึกษา สุขภาวะของประชาชน

การรณรงค์และป้องกันยาเสพติด การกีฬาและการออกกำลังกาย การส่งเสริม อนุรักษ์ ฟื้นฟู กิจกรรมศิลปวัฒนธรรม โบราณสถาน โบราณวัตถุ การส่งเคราะห์และส่งเสริมผู้ด้อยโอกาส การสร้างชุมชนเข้มแข็ง

**ยุทธศาสตร์การพัฒนาด้านเศรษฐกิจ** (สนับสนุน ส่งเสริมการเกษตรแบบพอเพียงการพัฒนาอาชีพ

ที่สอดคลองกับสภาพ ความต้องการของตลาดและชุมชน ส่งเสริมพัฒนาการท่องเที่ยวทางธรรมชาติ ประวัติศาสตร์ ตามวิถีชุมชนและภูมิปัญญาชาวบ้าน การส่งเสริมการลงทุน การพาณิชย์ การพัฒนาธุรกิจที่เกี่ยวกับการท่องเที่ยว)

**ยุทธศาสตร์การพัฒนาด้านสิ่งแวดล้อมและทรัพยากรธรรมชาติ** (การฟื้นฟูและอนุรักษ์ป่า และ

ระบบนิเวศ การบริหารจัดการพื้นที่ลุ่มน้ำ การควบคุมดูแลการท่องเที่ยวในแหล่งท่องเที่ยวธรรมชาติในชุมชน การบริหารจัดการขยะ การกำจัดและบำบัดมลพิษ

**ยุทธศาสตร์การพัฒนาการเมือง การปกครองและการบริหารจัดการองค์กรภายใต้ระบบ**

**ธรรมาภิบาล** (ส่งเสริมกระบวนการเรียนรู้ การมีส่วนร่วม การบริหารจัดการองค์กรให้มีประสิทธิภาพและโปร่งใส การตอบสนองความต้องการของประชาชน การจัดระเบียบชุมชนและสังคม การพัฒนาศักยภาพบุคลากรขององค์กรอย่างสม่ำเสมอและต่อเนื่อง

 **(5) ประสิทธิภาพ**

ติดตามและประเมินโครงการที่ดำเนินการว่าสามารถดำเนินการได้บรรลุวัตถุประสงค์หรือไม่ มีผลกระทบเกิดขึ้นหรือไม่ ผู้เข้าร่วมโครงการมีความพึงพอใจหรือไม่ การดำเนินโครงการสามารถแก้ไขปัญหาของชุมชนได้หรือไม่ งบประมาณถูกใช้ไปอย่างประหยัดและคุ้มค่า ทรัพย์สินของ เช่น วัสดุ อุปกรณ์ ครุภัณฑ์ ถูกใช้ไปอย่างคุ้มค่า มีการบำรุงรักษาและซ่อมแซม มีการปรับปรุงหรือไม่

 **(6) ประสิทธิผล**

 ปัญหาของชุมชนประชาชนได้รับการแก้ไขหรือไม่ มีผลกระทบต่อประชาชนในชุมชนหรือไม่

**(7) ผลลัพธ์และผลผลิต**

ประชาชน ชุมชน ได้รับอะไรจากการดำเนินโครงการของเทศบาล ซึ่งส่งผลไปถึงการพัฒนาจังหวัด ภูมิภาคและระดับประเทศ

 **(8) การประเมินผลกระทบการประเมินผลกระบวนการ**

เป็นการประเมินถึงผลกระทบต่อชุมชนและสังคมและหน่วยงานที่เกี่ยวข้อง โดยพิจารณาถึงผลกระทบต่อสุขภาพของประชาชน สังคม สภาพแวดล้อม สิ่งแวดล้อม ธรรมชาติ เศรษฐกิจว่ามีผลกระทบเกิดขึ้นอย่างไร สาเหตุจากอะไร ประเมินผลกระบวนการการดำเนินงานโครงการ กระบวนการเหมาะสม ถูกต้องหรือไม่

**ระเบียบ วิธีการในการติดตามและประเมินผล**

ระเบียบ วิธีในการติดตามและประเมินผล วิธีการในการติดตามและประเมินผลแผนพัฒนา ซึ่งต้องกำหนดวิธีการติดตามและประเมิน กำหนดห้วงเวลาในการติดตามและประเมินผล โดยมีองค์ประกอบที่สำคัญ 2 ประการ ดังนี้

 **ระเบียบในการติดตามและประเมินผลแผนพัฒนา** ระเบียบวิธีในการติดตามและประเมินผลแผนพัฒนา มีองค์กระกอบ 4 ประการ ดังนี้

 **(1) ผู้เข้าร่วมติดตามและประเมินผล** ได้แก่ คณะกรรมการติดตามและประเมิน ผู้รับผิดชอบแผนพัฒนา สมาชิกสภา ประชาชนในท้องถิ่น ผู้มีส่วนเกี่ยวข้อง และผู้มีส่วนได้เสีย (stakeholders) ในท้องถิ่น ผู้รับผิดชอบโครงการ

 **(2) ขั้นตอนในการติดตามและประเมินผล**

 **(3) ห้วงระยะเวลาในการติดตามและประเมินผล**

คณะกรรมการต้องดำเนินการติดตามรายงานผลและเสนอความเห็นซึ่งได้จากการติดตามและประเมินผลแผนพัฒนาต่อผู้บริหารท้องถิ่น เพื่อให้ผู้บริหารท้องถิ่นเสนอต่อสภาท้องถิ่น และคณะกรรมการพัฒนาท้องถิ่น พร้อมทั้งประกาศผลการติดตามและประเมินผลแผนพัฒนาให้ประชาชนในท้องถิ่นทราบในที่เปิดเผยภายในสิบห้าวันนับแต่วันรายงานผลและเสนอความเห็นดังกล่าวและต้องปิดประกาศไว้เป็นระยะเวลาไม่น้อยกว่าสามสิบวันโดยอย่างน้อยปีละหนึ่งครั้งภายในเดือนธันวาคมของทุกปี โดยสามารถติดตามเป็นรายไตรมาสและราย หกเดือนได้ ดังนี้

  **(4) เครื่องมือ** อันได้แก่

เครื่องมือ อุปกรณ์ สิ่งที่ใช้เป็นสื่อสำหรับการติดตามและประเมินผล เพื่อใช้ในการรวบรวมข้อมูลแผนพัฒนาที่ได้กำหนดขึ้น ซึ่งมีผลต่อการพัฒนาท้องถิ่น ข้อมูลดังกล่าวเป็นได้ทั้งข้อมูลเชิงปริมาณ และข้อมูลเชิงคุณภาพ มีความจำเป็นและสำคัญในการนำมาหาค่าและผลของประโยชน์ที่ได้รับจากแผนพัฒนาเป็นแบบสอบถาม แบบวัดคุณภาพแผน แบบติดตามและประเมินผลโครงการสำหรับแผนพัฒนาเพื่อความสอดคล้องของยุทธศาสตร์และโครงการ แบบตัวบ่งชี้ของการปฏิบัติงาน แบบบันทึกข้อมูล แบบรายงาน เพื่อนำไปวิเคราะห์ทางสถิติ และการหาผลสัมฤทธิ์โดยรูปแบบต่างๆ ที่สอดคล้องกับบริบทของท้องถิ่น

**(5) กรรมวิธี** อันได้แก่

 เป็นวิธีการติดตามและประเมินผล จะต้องศึกษาเอกสารที่เกี่ยวข้องกับยุทธศาสตร์ ซึ่งเป็นการตรวจดูเอกสารหลักฐานต่างๆ ที่เป็นทรัพย์สินขององค์กรปกครองส่วนท้องถิ่น ที่เกี่ยวข้องกับการพัฒนาท้องถิ่น โดยดำเนินตรวจสอบเอกสารหลักฐานต่างๆ อันได้แก่แผนพัฒนา แผนการดำเนินการ เทศบัญญัติงบประมาณรายจ่าย การลงนามในสัญญา การเบิกจ่ายงบประมาณ เอกสารการดำเนินโครงการ ทรัพย์สินต่างๆ มีอยู่จริงหรือไม่ สภาพของทรัพย์สินนั้นเป็นอย่างไร อันได้แก่ ครุภัณฑ์ ที่ดินและสิ่งก่อสร้าง กลุ่มผลประโยชน์ต่างๆ เพื่อตรวจดูว่าดำเนินการให้เป็นไปตามวัตถุประสงค์และได้รับผลตามที่ตั้งไว้หรือไม่

**วิธีในการติดตามและประเมินผล**

**(1) การออกแบบการติดตามและประเมินผล**

ดำเนินการออกแบบการติดตามประเมินผล เริ่มจากการเก็บรวบรวมข้อมูล การนำข้อมูลมาวิเคราะห์ เปรียบเทียบ การค้นหาผลกระทบของการดำเนินโครงการ ผลกระทบต่อองค์กรสอบถามข้อมูลจากผู้รับผิดชอบโครงการ นำมาวิเคราะห์ปัญหา สรุปผลเสนอแนะการแก้ไขปัญหา

**(2) วิธีการเก็บรวมรวมข้อมูลการติดตามและประเมินผลแผนพัฒนา**

โดยดำเนินการเก็บข้อมูลจากแผนยุทธศาสตร์การพัฒนา แผนพัฒนาท้องถิ่นสี่ปี แผนการดำเนินการ เทศบัญญัติงบประมาณรายจ่าย เอกสารการเบิกจ่าย ภาพถ่าย ทะเบียนทรัพย์สิน เอกสารการดำเนินโครงการจากผู้รับผิดชอบโครงการ ลงพื้นที่ตรวจสอบ สอบถามประชาชนในพื้นที่

  **การติดตามประเมินผลรายโครงการ**

กำหนดให้ผู้รับผิดชอบโครงการเป็นผู้รับผิดชอบดำเนินการติดตามโครงการโดยผู้รับผิดชอบโครงการอาจมอบหมายให้บุคคล หรือ คณะกรรมการ หรือ คณะทำงาน กำหนดแบบและวิธีการติดตามและประเมินได้ตามความเหมาะสม และสรุปปัญหา-อุปสรรค ข้อเสนอแนะหรือแสดงความคิดเห็น

 **ส่วนที่ 2**

**การพัฒนาวิสัยทัศน์ พันธกิจ จุดมุ่งหมายและแนวทางการพัฒนาเทศบาลตำบลโคกสะอาด**

**วิสัยทัศน์ ของเทศบาลตำบลโคกสะอาด**

“ ชุมชนน่าอยู่ มุ่งสู่เกษตรอินทรีย์ สร้างอาชีพเสริม เพิ่มคุณภาพชีวิต พัฒนาเศรษฐกิจแบบพอเพียง ”

**พันธกิจ ( Mission )**

1. พัฒนาระบบสาธารณูปโภคและโครงสร้างพื้นฐานให้ครบทุกหมู่บ้าน เพื่อรองรับการขยายตัวของชุมชน
2. ส่งเสริมและสนับสนุนการกีฬา
3. ส่งเสริมและสนับสนุนผู้ด้อยโอกาส
4. ส่งเสริมและสนับสนุนการดำเนินงานด้านสาธารณสุข
5. ป้องกันการแพร่ระบาดของยาเสพติดในชุมชน
6. ส่งเสริม สนับสนุน การพัฒนาคุณภาพการศึกษา และเทคโนโลยีของประชาชน
7. ส่งเสริมสนับสนุนอาชีพการเกษตรและอาชีพเสริม
8. ส่งเสริมน้อมนำปรัชญาเศรษฐกิจพอเพียงเพื่อการพัฒนาที่ยั่งยืน
9. ส่งเสริมการเกษตรอินทรีย์
10. จัดหาและบำรุงรักษาแหล่งน้ำใช้เพื่อการเกษตร
11. ส่งเสริมสนับสนุนการอนุรักษ์ทรัพยากรธรรมชาติและสิ่งแวดล้อม
12. ฟื้นฟูศาสนาและอนุรักษ์ศิลปวัฒนธรรมและประเพณีท้องถิ่น
13. ส่งเสริมและสนับสนุนการมีส่วนร่วมของประชาชนและภาคีเครือข่ายในการบริหารจัดการบ้านเมืองที่ดี

**จุดมุ่งหมายในการพัฒนา (GOAL) การกำหนดจุดมุ่งหมายในการพัฒนามีตัวชี้วัดและเป้าหมาย ดังนี้**

1. เพื่อให้การคมนาคมมีความสะดวก รวดเร็ว
2. เพื่อให้มีความปลอดภัยในชีวิตและทรัพย์สินของประชาชนในชุมชน
3. เพื่อให้ประชาชนเห็นความสำคัญของการเล่นกีฬา
4. เพื่อให้ประชาชนมีสุขภาพดีถ้วนหน้า
5. เพื่อป้องกันการแพร่ระบาดของยาเสพติดในชุมชน
6. เพื่อพัฒนาคุณภาพการศึกษาของประชาชนทุกระดับอย่างทั่วถึง
7. เพื่อเพิ่มศักยภาพและคุณภาพของการผลิตผลทางการเกษตรและให้ประชาชนมีอาชีพเสริมเพิ่มขึ้น

8. เพื่อให้ประชาชนมีน้ำใช้ในการเกษตรอย่างเพียงพอ
9. เพื่อส่งเสริมให้เกษตรกรทำการการเกษตรอินทรีย์

10. เพื่อให้ชุมชนเป็นที่รู้จักและนำรายได้มาสู่ท้องถิ่น
11. เพื่อให้ชุมชนรู้จักบริหารจัดการทรัพยากรธรรมชาติและสิ่งแวดล้อมอย่างมีประสิทธิภาพ

12. เพื่อส่งเสริมและอนุรักษ์ฟื้นฟูศาสนาและศิลปวัฒนธรรมประเพณีท้องถิ่น

13.เพื่อให้ประชาชนมีความเข้าใจการดำเนินชีวิตตามแนวทางปรัชญาเศรษฐกิจพอเพียง
14. เพื่อส่งเสริมและสนับสนุนผู้ด้อยโอกาสให้มีคุณภาพชีวิตที่ดีขึ้น

**ยุทธศาสตร์การพัฒนาเทศบาลตำบลโคกสะอาด**

 **ยุทธศาสตร์ที่ 1 การพัฒนาด้านโครงสร้างพื้นฐาน**

* แผนงานที่ 1 การก่อสร้างถนน ปรับปรุง บำรุงรักษาถนน ท่อระบายน้ำ สะพาน
* แผนงานที่ 2 การพัฒนาระบบไฟฟ้า ไฟฟ้าสาธารณะ ระบบโทรคมนาคม สื่อสาร
* แผนงานที่ 3 การก่อสร้าง ปรับปรุง ซ่อมแซม ระบบประปาหมู่บ้าน
* แผนงานที่ 4 การก่อสร้าง ปรับปรุง ซ่อมแซม ฝาย สระน้ำ บ่อบาดาล เขื่อน

 **ยุทธศาสตร์ที่ 2 การพัฒนาด้านเศรษฐกิจและการท่องเที่ยว**

* แผนงานที่ 1 การส่งเสริมอาชีพ และเพิ่มรายได้แก่ประชาชน
* แผนงานที่ 2 การส่งเสริมการเกษตรอินทรีย์
* แผนงานที่ 3 การส่งเสริม และพัฒนาแหล่งท่องเที่ยว

 **ยุทธศาสตร์ที่ 3 การพัฒนาด้านสิ่งแวดล้อมและทรัพยากรธรรมชาติ**

* แผนงานที่ 1 การสร้างจิตสำนึก และตระหนักในการจัดการทรัพยากรธรรมชาติ
* แผนงานที่ 2 การบำบัดน้ำเสีย จัดการขยะ และมลพิษ
* แผนงานที่ 3 การส่งเสริมชุมชนให้น่าอยู่

 **ยุทธศาสตร์ที่ 4 การพัฒนาคน สังคม และคุณภาพชีวิต**

* แผนงานที่ 1 การพัฒนาการเรียนรู้ของเด็ก นักเรียน และสนับสนุนการศึกษาในทุกๆ ด้าน
* แผนงานที่ 2 การพัฒนาแหล่งข้อมูลข่าวสาร
* แผนงานที่ 3 การป้องกัน และบรรเทาสาธารณภัย
* แผนงานที่ 4 การพัฒนา และส่งเสริมสวัสดิการของชุมชน
* แผนงานที่ 5 การพัฒนา และจัดระเบียบชุมชนและสังคม
* แผนงานที่ 6 การพัฒนา และส่งเสริมสุขภาพอนามัย
* แผนงานที่ 7 การพัฒนาด้านกีฬา และนันทนาการ
* แผนงานที่ 8 การพัฒนาด้านคุณธรรม จริยธรรม และประเพณี

 **ยุทธศาสตร์ที่ 5 การพัฒนาด้านการเมืองการบริหารปกครอง**

* แผนงานที่ 1 การส่งเสริมพัฒนาศักยภาพของบุคลากร และครุภัณฑ์ในสำนักงาน
* แผนงานที่ 2 การส่งเสริมการมีส่วนร่วมของประชาชน และองค์กรทุกภาคส่วน
* แผนงานที่ 3 การส่งเสริมระบบการบริการประชาชนตามมาตรฐานสากล

**ยุทธศาสตร์ที่ 6 การพัฒนาด้านพลังงานชุมชน**

* แผนงานที่ 1 การส่งเสริมการผลิตและพัฒนาพลังงานด้านเทคโนโลยี
* แผนงานที่ 2 การส่งเสริมและสร้างพลังงานด้านองค์ความรู้
* แผนงานที่ 3 การส่งเสริมและพัฒนาด้านต่อยอดขยายผล

 **ส่วนที่ 3**

**การติดตามและประเมินผลการดำเนินงานแผนพัฒนาเทศบาลตำบลโคกสะอาด**

 การดำเนินการติดตามและประเมินผลแผนพัฒนาของเทศบาลตำบลโคกสะอาด ประจำปีงบประมาณ พ.ศ. 2566 ดำเนินการตามระเบียบระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. 2548 แก้ไขเพิ่มเติมถึง (ฉบับที่ 3) พ.ศ. 2561 ข้อ 12 และข้อ 13 โดยคณะกรรมการติดตามและประเมินผลแผนพัฒนาท้องถิ่น จะต้องดำเนินการ

(๑) กำหนดแนวทาง วิธีการในการติดตามและประเมินผลแผนพัฒนา

(๒) ดำเนินการติดตามและประเมินผลแผนพัฒนา

(๓) รายงานผลและเสนอความเห็นซึ่งได้จากการติดตามและประเมินผลแผนพัฒนาต่อผู้บริหารท้องถิ่น เพื่อให้ผู้บริหารท้องถิ่นเสนอต่อสภาท้องถิ่น และคณะกรรมการพัฒนาท้องถิ่น พร้อมทั้งประกาศผลการติดตามและประเมินผลแผนพัฒนาให้ประชาชนในท้องถิ่นทราบในที่เปิดเผยภายในสิบห้าวันนับแต่วันรายงานผลและเสนอความเห็นดังกล่าวและต้องปิดประกาศไว้เป็นระยะเวลาไม่น้อยกว่าสามสิบวันโดยอย่างน้อยปีละหนึ่งครั้งภายในเดือนธันวาคมของทุกปี

ดังนั้น เพื่อให้การติดตามและประเมินผลแผนพัฒนาของเทศบาลตำบลโคกสะอาด เป็นไปด้วยความถูกต้องตามระเบียบดังกล่าว คณะกรรมการติดตามและประเมินผลแผนพัฒนาเทศบาลตำบลโคกสะอาด จึงได้ดำเนินการติดตามและประเมินผลแผนพัฒนาของเทศบาลตำบลโคกสะอาด ประจำปีงบประมาณ พ.ศ.2565 ขึ้น

 ตามระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ.2548 และที่แก้ไขเพิ่มเติม (ฉบับที่ 2) พ.ศ.2559 ข้อ 28 กำหนดให้นายกเทศมนตรีแต่งตั้งคณะกรรมการติดตามและประเมินผลแผนพัฒนาท้องถิ่น ประกอบด้วย

1. สมาชิกสภาท้องถิ่นที่สภาท้องถิ่นคัดเลือก จำนวนสามคน
2. ผู้แทนประชาคมท้องถิ่นที่ประชาชนท้องถิ่นคัดเลือก จำนวนสองคน
3. ผู้แทนหน่วยงานที่เกี่ยวข้องที่ผู้บริหารท้องถิ่นคัดเลือก จำนวนสองคน
4. หัวหน้าส่วนการบริหารที่คัดเลือกเอง จำนวนสองคน
5. ผู้ทรงคุณวุฒิที่ผู้บริหารท้องถิ่นคัดเลือก จำนวนสองคน

(โดยมีวาระอยู่ในตำแหน่งคราวละสองปี และมีอำนาจหน้าที่ ดังนี้)

* 1. กำหนดแนวทาง วิธีการในการติดตามและประเมินผลแผนพัฒนา
	2. ดำเนินการติดตามและประเมินผลแผนพัฒนา
	3. รายงานผลและเสนอความเห็นซึ่งได้จากการติดตามและประเมินผลแผนพัฒนาต่อผู้บริหารท้องถิ่น เพื่อให้ผู้บริหารท้องถิ่นเสนอต่อสภาท้องถิ่น คณะกรรมการพัฒนาท้องถิ่น และประกาศผลการติดตามและประเมินผลแผนพัฒนาให้ประชาชนในท้องถิ่นทราบโดยทั่วกันอย่างน้อยปีละสองครั้ง ภายในเดือนเมษายน และภายในเดือนตุลาคม ทั้งนี้ให้ปิดประกาศโดยเปิดเผยไม่น้อยกว่าสามสิบวัน
	4. แต่งตั้งคณะอนุกรรมการหรือคณะทำงานเพื่อช่วยปฏิบัติงานตามที่เห็นสมควร

คณะกรรมการติดตามและประเมินผลแผนพัฒนาเทศบาลตำบลโคกสะอาด ได้รับการแต่งตั้งจาก

นายกเทศมนตรีตำบลโคกสะอาด ตามคำสั่งที่ 154/2564 เมื่อวันที่ 8 มิถุนายน 2564 ซึ่งคณะกรรมการประกอบด้วย

1. นายประสาท งามประเสริฐ สมาชิกสภา ทต.โคกสะอาด ประธานกรรมการ

2. นายสาคร ทองพูน สมาชิกสภา ทต.โคกสะอาด กรรมการ

3. นายอาทิตย์ วังษาลุน สมาชิกสภา ทต.โคกสะอาด กรรมการ

4. นายจักรินทร์ เจริญพล ตัวแทนประชาคม กรรมการ

5. นายอรุณ ครองสิงห์ ตัวแทนประชาคม กรรมการ

6. นายอุไร บำรุง ผู้ทรงคุณวุฒิ กรรมการ

7. นางสายหยุด นาไพวัน ผู้ทรงคุณวุฒิ กรรมการ

8. นายสุรชัย ภิญโญศักดิ์ ผู้อำนวยการ รพ.สต.ตะลอมไผ่ กรรมการ

9. นายศักดิ์ชัย ระโยธี ผู้อำนวยการโรงเรียนบ้านดอนกอก กรรมการ

10. นายยอดสกล วงษ์คำสิงห์ ผู้อำนวยการกองช่าง กรรมการ

11. นางสาวกัลยา สิงขิตร์ หัวหน้าสำนักปลัด กรรมการ

12. นายปภัสธนันท์ แคล่วไพรี ผอ.กองคลัง รักษาราชการแทน กรรมการ/เลขานุการ

ปลัดเทศบาลตำบลโคกสะอาด

13. นางสาวอทิตา เจริญพล นักวิเคราะห์นโยบายและแผนปฏิบัติการ กรรมการ/ผู้ช่วยเลขานุการ

**การติดตามประเมินผลแผนพัฒนาของเทศบาลตำบลโคกสะอาด**

⮚ ติดตามและประเมินผลแผนพัฒนาท้องถิ่น (พ.ศ.2566-2570) รวมทั้งที่เปลี่ยนแปลงและเพิ่มเติม

**1.** ดำเนินการตรวจสอบในระหว่างการดำเนินโครงการพัฒนาและกิจกรรมที่ดำเนินการจริงทั้งหมดในพื้นที่ขององค์กรปกครองส่วนท้องถิ่นประจำปีงบประมาณนั้น ว่าสามารถเป็นไปตามเป้าหมายที่ตั้งไว้หรือไม่

**2**. สรุปผลการดำเนินโครงการในแผนพัฒนา

**3.** เปรียบเทียบผลการดำเนินงานในปีที่ผ่านมาละปีปัจจุบัน

**4.** เสนอแนะความคิดเห็นที่ได้จากการติดตามและประเมินผล

**การกำกับการจัดทำแผนพัฒนา**

**ของเทศบาลตำบลโคกสะอาด อำเภอหนองบัวระเหว จังหวัดชัยภูมิ**

|  |  |  |
| --- | --- | --- |
| **ประเด็นการประเมิน** | **มี****การดำเนินงาน** | **ไม่มี****การดำเนินงาน** |
| **ส่วนที่ 1 คณะกรรมการพัฒนาท้องถิ่น** |  |  |
| 1. มีการจัดตั้งคณะกรรมการพัฒนาท้องถิ่นเพื่อจัดทำแผนพัฒนาท้องถิ่น | **🗸** |  |
| 2. มีการจัดประชุมคณะกรรมการพัฒนาท้องถิ่นเพื่อจัดทำแผนพัฒนาท้องถิ่น | **🗸** |  |
| 3. มีการจัดประชุมอย่างต่อเนื่องสม่ำเสมอ | **🗸** |  |
| 4. มีการจัดตั้งคณะกรรมการสนับสนุนการจัดทำแผนพัฒนาท้องถิ่น | **🗸** |  |
| 5. มีการจัดประชุมคณะกรรมการสนับสนุนการจัดทำแผนพัฒนาท้องถิ่น | **🗸** |  |
| 6.มีคณะกรรมการพัฒนาท้องถิ่นและประชาคมท้องถิ่นพิจารณาร่างแผนยุทธศาสตร์การพัฒนา | **🗸** |  |
| **ส่วนที่ 2 การจัดทำแผนพัฒนาท้องถิ่น** |  |  |
| 7. มีการรวบรวมข้อมูลและปัญหาสำคัญของท้องถิ่นมาจัดทำฐานข้อมูล | **🗸** |  |
| 8. มีการเปิดโอกาสให้ประชาชนเข้ามามีส่วนร่วมในการจัดทำแผน | **🗸** |  |
| 9.มีการวิเคราะห์ศักยภาพของท้องถิ่น (swot) เพื่อประเมินสภาพการพัฒนาท้องถิ่น | **🗸** |  |
| 10.มีการกำหนดวิสัยทัศน์และภารกิจหลักการพัฒนาท้องถิ่นที่สอดคล้อง | **🗸** |  |
| 11. มีการกำหนดวิสัยทัศน์และภารกิจหลักการพัฒนาท้องถิ่นที่สอดคล้องกับยุทธศาสตร์จังหวัด | **🗸** |  |
| 12. มีการกำหนดจุดมุ่งหมายเพื่อการพัฒนาท้องถิ่นที่ยั่งยืน | **🗸** |  |
| 13. มีการกำหนดเป้าหมายการพัฒนาท้องถิ่น | **🗸** |  |
| 14. มีการกำหนดยุทธศาสตร์การพัฒนาและแนวทางการพัฒนา | **🗸** |  |
| 15. มีการกำหนดยุทธศาสตร์ที่สอดคล้องกับยุทธศาสตร์ของจังหวัด | **🗸** |  |
| 16. มีการอนุมัติและประกาศใช้แผนยุทธศาสตร์การพัฒนา | **🗸** |  |
| 17. มีการจัดทำบัญชีกลุ่มโครงการในแผนยุทธศาสตร์ | **🗸** |  |
| 18. มีการกำหนดรูปแบบการติดตามประเมินผลแผนยุทธศาสตร์ | **🗸** |  |

**ส่วนที่ 3 ผลการดำเนินงาน**

1. ความพึงพอใจต่อผลการดำเนินงานขององค์กรปกครองส่วนท้องถิ่นในภาพรวม

|  |  |  |  |
| --- | --- | --- | --- |
| **ประเด็น** | **พอใจมาก** | **พอใจ** | **ไม่พอใจ** |
| 1. มีการเปิดโอกาสให้ประชาชนมีส่วนร่วมในโครงการ / กิจกรรม  | 62 % | 29 % | 9 |
| 2. มีการประชาสัมพันธ์ให้ประชาชนรับรู้ข้อมูลของโครงการ / กิจกรรม | 63 % | 31 % | 6 |
| 3. มีการเปิดโอกาสให้ประชาชนแสดงความคิดเห็นในโครงการ/ กิจกรรม  | 62.5% | 28 % | 9.5 |
| 4. มีการรายงานผลการดำเนินงานของโครงการ / กิจกรรมต่อสาธารณะ | 62 % | 27 % | 11 |
| 5. มีความโปร่งใสในการดำเนินโครงการ/กิจกรรม | 59.8 % |  31.2 % | 9 |
| 6. การดำเนินงานเป็นไปตามระยะเวลาที่กำหนด | 61.5 % | 27 % | 11.5 |
| 7. ผลการดำเนินโครงการ / กิจกรรมนำไปสู่การแก้ไขปัญหา | 65.7 % |  26.8 % | 7.5 |
| 8. ประโยชน์ที่ประชาชนได้รับจากการดำเนินโครงการ / กิจกรรม | 65.2 % |  28.8 % | 6 |
| **ภาพรวม** | **62.71%** | **28.6%** | **8.69%** |

*หมายเหตุ – ผลสำรวจจากการสอบถามประชาชนผู้รับบริการในพื้นที่จำนวน 100 คน*